rlitschk/wikidir huggingface dataset:
Theodor „Theo“ Waigel (* 22. April 1939 in Oberrohr, Gemeend Ursberg) is en düütsch Politiker (CSU). He weer van 1989 bit 1998 Bundsfinanzminister un van 1988 bit 1999 CSU-Vörsitter. Theo Waigel wurr up de Parteidag an' 18. Juli 2009 to'n Ehrenvörsitter vun de CSU wählt. Waigel wurr 1939 as Söhn vun en Mürkerpolier un Nebenerwerbsbuer in Oberrohr bi Krumbach boren. Nah dat Abitur an dat Simpert-Kraemer-Gymnasium in dat schwäbisch Krumbach nehm Waigel 1959 en Studium vun de Rechts- un Staatswetenschapen in München un later in Würzborg up, dat he 1963 mit dat eerste juristisch Staatsexamen afsluuten dee. 1967 folg dat tweete Staatsexamen as ok sien Promotschoon to'n Dr. iur. mit de Arbeit Die verfassungsmäßige Ordnung der deutschen insbesondere der bayerischen Landwirtschaft. Nah en Tätigkeit as Gerichtsassessor bi de Staatsanwaltschap bi dat Landgericht München I wessel Waigel 1969 as Persönlicher Referent vun den Staatssekretär in dat Bayerisch Staatsministerium vun de Finanzen. Van 1970 bit 1972 nehm he de glieker Funktschoon bi den Bayerischen Staatsminister för Wertschap un Verkehr wohr. Nah sien politisch Tätigkeit is Waigel ünner annern to de Düütsch Vermögensberatung AG (DVAG) as ok to de EnBW wesselt as Liddmaat vun den Biraat. Wiederhen is he braadend för de Risikokapitalsellschopp
Alice in Wonderland betekent Alice ehr Eventüürn in’t Wunnerland, Roman vun Lewis Carroll ut dat Johr 1865, Alice in Wonderland, Musical vun H. Saville Clark un Walter ut dat Johr 1886 Slaughter, Alice in Wonderland, Ballett vun Gerard Charles ut de Johren 2005–2006, Alice in Wonderland, Oper vun Unsuk Chin un David Henry Hwang, Alice’s Adventures in Wonderland, Ballett vun Christopher Wheeldon ut dat Johr 2011, Alice in Wonderland, britischen Stummfilm ut dat Johr 1903, Alice’s Adventures in Wonderland, US-amerikaanschen Stummfilm ut dat Johr 1910, Alice in Wonderland, US-amerikaanschen Stummfilm ut dat Johr 1915, Alice in Wonderland, US-amerikaanschen Speelfilm ut dat Johr 1931, Alice in Wonderland, US-amerikaanschen Speelfilm ut dat Johr 1933, Alice in Wonderland, Tekentrickfilm vun Disney ut dat Johr 1951, Alice in Wonderland, britisch Feernsehtheater ut dat Jahr 1966, Alice’s Adventures in Wonderland, britischen Musicalfilm ut dat Johr 1972, Alice in Wonderland, US-amerikaansch Porno-Musical ut dat Johr 1976, Alice in Wonderland, US-amerikaansch Feernsehtheater ut dat Johr 1983, Alice in Wonderland, US-amerikaanschen Feernseh-Tweedeeler ut dat Johr 1985, Alice in Wonderland, austraalschen Animatschoonsfilm ut dat Johr 1988, Alice in Wonderland, US-amerikaansch-japaanschen Animatschoonsfilm ut dat Johr 1995, Alice in Wonderland, US-amerikaansch-britischen Feernsehfilm ut dat Johr 1999, Alice in Wonderland, US-amerikaanschen Animatschoonsfilm
(38) Leda is en Asteroid (Spektralklass C) ut de Hööftgördel, de an’n 12. Januar 1856 vun den franzööschen Astronom Jean Chacornac in Paris opdeckt wurrn is. De afsolute Helligkeit vun den Asteroiden bedrocht 8,32. Nömmt wurrn is de Himmelskörper nah Leda, en Leevste vun Zeus un Moder vun Castor un Pollux. (engelsch)
Eamonn Campbell (* 29. November 1946 in Drogheda in' County Louth) is en irischer Folk-Musiker. Siet 1985 is Campbell Liddmaat vun de Dubliners. Bi de speelt he Gitarr, buterdem tekent hüm en ruug Stimm ut, ähnlich as den fröheren Dubliners Ronnie Drew. Eamonn Campbell in de Internet Movie Database (engelsch)
Topaz (op plattdüütsch so veel as „Topas“; dt.: Titel: Topas) is de Titel vun en US-amerikaanschen Spionaasch-Thriller ut dat Johr 1969. Dat Dreihbook vun den Film baseert op den glieknöömten Roman vun Leon Uris ut dat Johr 1967. Speelbaas weer Alfred Hitchcock, de den Film ok för Universal Pictures produzeert hett. De Film speelt to de Tiet vun’n Kollen Krieg in’t Johr 1962, kort vör de Kuba-Krise. De KGB-Beamte Kuzenov löpt mit sien Familie na de Amerikaners över. Wat vörher al vermoodt weer, bestätigt ok Kuzenov: Op dat Eiland vun Kuba sünd sowjetsche Militärtechnikers togang. Nu mööt de US-amerikaansche Agent Mike Nordstrom un sien franzööschen Fründ André Devereaux rutkriegen, wat op Kuba wohrhaftig Atomraketen statschoneert sünd oder nich. Na de Bedüden vun den Decknaam „Topas“ fraagt, deit Kuzenov so, as wüss he dorvun nix af. Devereaux un sien Fro Nicole sünd tosamen mit jemehr Dochter Michèle un ehrn Ehmann François Picard ünnerwegens, de jemehrn Honnigmaand in New York verleven doot. Dor töövt Nordstrom in dat Hotel un besnackt André, en Insatz in en Hotel in Harlem to övernehmen. Dorbi schall he bi de kubaansche UNO-Delegatschoon wat över sowjetsche Militärakschonen op Kuba rutfinnen. André sett Philipe Dubois op Luis Uribe an,
Samuel Lipschütz (* 4. Juli 1863 in Ungvár, Öösterriek-Ungarn (hüüd Ukraine); † 30. November 1905 in Hamborg) weer en US-amerikaansch Schachmester vun ungaarsch Herkunft. Lipschütz is to Anfang vun de 1880er Johren nah New York in de Vereenigte Staaten inwannert, wo he gau as stark Schachspeler Upmarksomkeit kreeg. 1883 hett he eerstmals den New Yorker Klub gegen en Utwahl ut Philadelphia vertreden un hett sien beid Partien wunnen. 1885 wunn he dat Turnier vun den New Yorker Schachklub un speel een Johr dorup eerstmals in’t Utland an en internatschonal Turnier (in London), wo he gegen Johannes Hermann Zukertort un George Henry Mackenzie wunn un vör de beid Platz 6 belegg. 1886 hett hüm Mackenzie aber in New York City, mit 7,5:5,5 (+5, −3, =5) besiegt. Lipschütz wunn 1890 un 1892 de US-Meesterschap. 1897 deel he sück Platz een mit Wilhelm Steinitz bi en Turnier in New York. 1900 wunn he de Meesterschap vun den Manhattan Chess Club vör Frank James Marshall un Jackson Whipps Showalter. Lipschütz is denn an en Lungenkrankheit krank wurrn, de he 1905 in Hamborg behanneln leet. He is denn an de Folgen vun en Operatschoon storven. Sien best historsch Elo-Tall weer 2742 in’ Januar 1901, dormit
John Benjamin Ireland (* 30. Januar 1914 in Vancouver, British Columbia; † 21. März 1992 in Santa Barbara, Kalifornien) weer en kanaadsch Theaterschauspeler, Filmschauspeler un Speelbaas. Ireland is in New York City upwussen, wo he in de laat 1930er Johren up de Theaterbühne (ünner annern in mehreren William Shakespeare-Inszeneeren) un an’ Broadway uptreden is. Midden vun de 1940er Johren fung sien Filmkarriere in Hollywood an. Ünner annern speel he in Faustrecht der Prärie von John Ford un Red River vun Howard Hawks. För sien Part in Der Mann, der herrschen wollte kreeg he en Oscar-Nomineeren as best Nevendorsteller. Neben wiederen Hollywood-Striepen speel Ireland ok in tallriek Feernsehreegen as Bonanza un weer af un to ok as Speelbaas tätig. In de 1960er un 1970er Johren dreih he en Reeg vun Filmen in Europa, vör allen in Italien. 1959 övernehm he den männlichen Part in Judy Garland hör bi Capitol Records rutbrocht Konzeptalbum The Letter , en vun Gordon Jenkins för Orchester, Chor un Solisten komponeert un arrangeert Suite um en Leevstenpaar an dat Enn’ vun hör Betrecken. Ireland weer dreemal verheiraat. He is 1992 an Leukämie storven. Ireland weer dreemol för Filmpriesen vörslahn, dorünner eenmol för den Oscar in de Kategorie
Sidney Hayers (* 24. August 1921 in Edinburgh, Schottland; † 8. Februar 2000 in Altea, Spanien) weer en schottischen Filmeditor un Speelbaas. Hayers hett in de fröhen 1940er Johren bi’n Film anfungen, toeerst as Toonhelpsmann un Kamerahelpsmann, Enn vun de 1940er Johren ok as Editor. Eerst in’t Johr 1958 füng he an, as Speelbaas to arbeiten. He weer Speelbaas bi vele bekannte Feernsehregen un hett butendem ok Dreihböker schreven un produzeert. 1963 weer he as Speelbaas vun den Film Night of the Eagle för den Hugo Award vörslahn. Verheiraat weer Hayers mit de öösterriekschen Filmschauspelersche Erika Remberg. Doodbleven is he an Kreeft. Sidney Hayers in de Internet Movie Database (engelsch)
Bell, Book & Candle is en düütsche Musikgrupp, de siet 1994 in de Pop-Musik aktiv is. Grünnt weer de Grupp vun de Singersche Jana Groß, den Gitarr- un Slagtüüchspeler Andy Birr un den Bassist Hendrik Röder. Birr un Röder sünd beid Söhnen vun de Puhdys-Liddmaten Dieter Birr un Peter Meyer. Bi Live-Optreden warrt se ünnerstütt vun Holger Jagsch (Gitarr, Singer) un Tom Groß (Slagtüüch). Twee’nhalf Johren nadem sik de Musikgrupp grünnt hett, hebbt sik Turbobeat (hüüt Valicon) / BMG an de Grupp interesseert wiest. Ünner den Titel Rescue Me weer 1997 de eerste Single rutbröcht, de bit in de Top 3 in Düütschland, Öösterriek un de Swiez stegen is un somit en groten Spood weer. In Düütschland weer se mit dreefack Gold un Platin uttekent. Ok dat Album Read My Sign, dat een Johr later rutkamen is, is mit Gold uttekent worrn. För dat Album hett de US-amerikaansche Singersche Sheryl Crow dat Leed Destiny bistüürt. To dat drüdde Album The Tube wer 2001 de Single Catch You utkoppelt. De Grupp hett to de Tiet de düütschen Kunzerten vun Whitney Houston un Roxette ünnerstütt. In’t Johr 2003 keem mit Prime Time dat veerte Album in’n Bertelsmann Bookclub rut, so dat Bell,
Kirk Douglas, eegentlich Issur Danielowitsch Demsky, russ. Иссур Даниелович Демский (* 9. Dezember 1916 in Amsterdam, New York; † 5. Februar 2020 in Beverly Hills, Kalifornien) weer en US-amerikaansch Schauspeler. In de 1950er un 1960er Johren tell Douglas to de führen Hollywood-Stars un weer faken in Western un Avendüerfilmen to sehn. Meest geev he in sien Films den harten Mann mit stark maskulien Utstrahlen. He is Vader vun den US-amerikaanschen Schauspeler Michael Douglas. Kirk Douglas wurr as Söhn vun düütschspakig jöödsch-russisch Inwannerer (ut Homel, Wittrussland) boren. Wiels sien Kindheit leev he in en New Yorker Armenveertel. För den Besöök vun School un College muss he sück dat Geld hart verdeenen. Douglas wunn en Ringkampstipendium un drüff dordör an de St. Lawrence University studeeren (Chemie un Engelsch Literatur). Um de Studienkösten betahlen to können, hett he as Huusmeester arbeit. Eerst en tweet Stipendium för de American Academy of Dramatic Arts führ hüm denn an den Broadway. He muss sien Broadway-Engagements wegen den Kriegsinsatz bi de US Navy (1941) för en körten Tiet ünnerbreken. Eerst nah dat Enn’ vun den Tweeten Weltkrieg kunn he wedder an dat Theater an den Broadway trüggkehren. An’ 2. November 1943 hett he de Schauspelerin Diana Dill
De Eentall oder Eentahl is, wenn da alleen een van gifft. Singular warrt afkört mit Sg.. In de Grammatik is de Eentall een Numerus. De Eentall oder Singular gifft an, dat een Saak bloß een mal meent is. In’n gröttsten Deel vun de Spraken is de Eentall de Grundlaag un steiht vör all de annern Formen weg. Een Substantiv, wat dat bloß in de Eentall gifft, warrt Singularetantum nömmt (Melk, Regen, Weer). In dat Plattdüütsche un vele annere Spraken höört de Eentall bi mehr as een op, dat heet denn annerthalf Hüüs. In annere Spraken fangt de Plural eerst mit twee an. Op Greeksch dee een dat dorvun as annerthalf Huus utdrücken. Antallen in de Grammatik Eentall | Tweetall | Dreetall | Veertall | Welktall | Mehrtall | Paral | Distributiv
De Hexanen sünd en Ünnergrupp vun aliphaatsche sättige Kohlenwaterstoffen ut de Stoffgrupp vun de Alkanen. Dat gemeensome Kriterium is, dat se all söss Kohlenstoffatomen in’t Gerüst vun’t Molekül opwiest un mit de Summenformel C6H14 beschreven warrn künnt. De Grupp besteiht ut fief Konstitutschoonsisomeren (Bild): n-Hexan 2-Methylpentan 3-Methylpentan 2,2-Dimethylbutan 2,3-Dimethylbutan All Hexanen sünd licht flüchtlige Fletigkeiten mit teemlich glieke Egenschoppen. Dör dat Vertwiegen vun de Kohlenstoffkeed warrt de Smöltpunkten deels düütlich sieter. Bi de Kaakpunkten sünd de Ünnerscheden nich so groot. Jüst so is dat ok mit’n Dampdruck bi de sieteren Temperaturen. De Daten to de Tünnertemperatur sünd argdenkern to sehn. Enige vun de Flammpunkten fallt mit de Meetgrenzen vun Flammpunktapparaten tosamen. För Flammpunkten vun -48 °C gifft dat egentlich keen Meetapparaten. Dat de Explosionsgrenzen gliek sünd, is sünnerbor, vunwegen dat sik Gasmischen, de tünnern künnt mit de Dampdruckfunkschoon tosamenhangt, de sik för de enkelten Isomeren ünnerscheden doot. Wat dat spontane Tünnern angeiht, so kann een ut de Tünnertemperaturen keen eendüdige Afhangigkeit kennen to den Grad vun’t Vertwiegen vun de Kohlenstoffkeed. De Tünnertemperaturen vun de Methylpentanen sünd üm 70 °C höger as bi’t n-Hexan, de vun de Dimethylpropanen noch mol üm 100 °C. All Angaven sünd ut de GESTIS-Datenbank Indrag in
De Delisle-Skala is en physikaalsche Skala, mit de de Temperatur meten worrn is. Se weer 1732 vun den franzööschen Astronom Joseph Nicolas Delisle inföhrt un geev de Temperatur in de Eenheit Grad Delisle an, de aver keen SI-Eenheit is. Delisle hett en Thermometer utklamüstert, dat mit fletig Quecksülver arbeiten de. As Betogspunkt (0 °De) neem he den Kaakpunkt vun Water bi en normalen atmosphärischen Druck vun 1013,25 mbar un meet denn dat Ännern vun’t Volumen vun dat Quecksülver. Dat Delisle-Thermometer harr toeerst 2400 Gradindeelen. In’n Winter 1738 hett Josias Weitbrecht dat Thermometer nee instellt, vunwegen dat he faststellt harr, dat de Volumenännern vun’t Quecksülver över dissen Temperaturünnerscheed ruchweg en Proportschoon vun 150 to 10.000 harr. Blangen den Kaakpunkt vun Water (0 °De) weer nu de Smöltpunkt vun Ies (150 °De) as tweeten Betogspunkt för de Skala bruukt. De Delisle-Skala is also jüst so utricht as de oorsprünglich vun Celsius inföhrte Skala (mit 0 °C an’n Kaakpunkt vun Water un 100 °C an’n Smöltpunkt vun Ies). De hüütige Celsius-Skala verlöpt dorgegen anners rüm. Dat Delisle-Thermometer is över hunnert Johren in Russland bruukt worrn. Vundaag speelt de Delisle-Skala keen Rull mehr. * De Angaven för de Fahrenheit-Skala beschrievt de Definitschoon as se
Der Name der Rose (op plattdüütsch so veel as „De Naam vun de Roos“) is en düütsch-italieensch-franzöösch Filmdrama ut dat Johr 1986. Dat Dreihbook baseert op den Roman Il nome della rosa vun Umberto Eco ut dat Johr 1980. De Hööftrullen hebbt Sean Connery un Christian Slater speelt, Speelbaas weer Jean-Jacques Annaud. In’t Johr 1327 reist de Franziskaner-Möönk William vun Baskerville mit sien Adlatus, den Noviez Adson vun Melk, in en Abtei vun de Benediktiners in Noorditalien. Dor schall William an en theoloogschen Disput deelnehmen. Dor hollt sik ok al de Ordensbroder Ubertino da Casale op. As William ankummt, fraagt he den Abt vun’t Klooster, Abbo vun Fossanova, wat vor korte Tiet en Minsch doodbleven is, vunwegen dat he Henwiesen dorop wohrnahmen harr. So warrt he gewohr, dat de junge Möönk un Illustrater Adelmo vun Otranto buten de Kloostermuurn an’n Foot vun en Toorn opfunnen worrn is ünner en Finster dat nich apen geiht. William kummt dorachter, wat passeert is un finnt rut, dat sik Adelmo sülvst ümbröcht hett. Man, dat blifft nich bi een Doden. Kort later blifft de greeksche Översetter Venantius von Salvemec dood. He warrt koppöver in en grotel Ketel mit Swienblood opfunnen. Gau verbreedt sik in’t
Mehrtall oder Plural (latiensch: [numerus] pluralis) is en Antall in de Grammatik. De Mehrtall is en grammatische Form, de bruukt warrt, wenn dat üm veel Lüüd oder Saken geiht. De Grenzen, för wat för Tallen de Mehrtall bruukt warrt, köönt vun Spraak to Spraak verscheden wesen un ok vun’n Kontext afhängen. In dat Plattdüütsche un vele annere Spraken fangt de Mehrtall bi mehr as een an, dat heet denn annerthalf Hüüs. In annere Spraken fangt de Plural eerst mit twee an. Op Greeksch dee een dorvun annerthalf Huus seggen un eerst bi twee heet dat denn Hüüs. Bi Spraken mit Twee-, Dree- oder Veertall fangt de Mehrtall deelwies eerst bi Tallen grötter as twee, dree oder veer an. Dat gifft aver ok Spraken, bi de disse annern Antallen keen Plicht sünd, so dat de Spreker sik utsöken kann, wat he to’n Bispeel de Tweetall oder de Mehrtall bruken will, wenn dat üm twee geiht. Anners as dat Plattdüütsche to’n Bispeel maakt welk Spraken ok Ünnerscheed’ twischen de Mehrtall, de all Saken vun de Soort meent, un de Mehrtall, de blot welk vun de Saken vun de Soort meent. Disse Spraken köönt also dör en extra grammatische Form den Ünnerscheed twischen
Petar Genov (bulgaarsch Петър Генов; * 5. April 1970) is en bulgaarsch Schach-Grootmeester. (2002). Sein gröttste Spood weer de Sieg bi de bulgaarsch Eenzelmeesterschapen in de Johren1993 un 1999. Dorto nehm he för Bulgarien an de 35. Schacholympiade 2002 in Bled deel. In dat glieker Johr kreeg he vun de FIDE ok den Grootmeestertitel tospraken. Sien bitlang hööchst Elo-Tall weer 2526 in’ Juli 2002. Petar Genov in de Datenbank vun chessgames.com (engelsch) FIDE-Koort (engelsch)
Eleanor Jean Parker (* 26. Juni 1922 in Cedarville, Ohio; † 9. Dezember 2013 in Palm Springs, Kalifornien) weer en US-amerikaansch Schauspelerin. Eleanor Parker harr hör Filmdebüt 1941 in Raoul Walsh sien Film Sein letztes Kommando un wurr in de Loop vun hör Loopbahn dreemal för den Oscar as best Schauspelerin nomineert. Siet de 1960er Johren speel se överweegend in’t Feenrsehn. Eleanor Parker weer veermal verheiraadt, van’ 21. März 1943 bit 5. Dezember 1944 mit Fred Losee (schett), van’ 5. Januar 1946 bit 10. November 1953 mit den Produzenten Bert E. Friedlob (schett), van’ 25. November 1954 bit 9. März 1965 mit Paul Clemens (schett) un van’ 17. April 1966 bit 14. September 2001 mit Raymond Hirsch (Wittfru). Se hett veer Kinner, dree ut hör tweet Ehe un den Söhn Paul Day (* 7. Januar 1958) ut hör darte Ehe. Parker is an’ 9. Dezember 2013 in Palm Springs, Kalifornien an en Lungenentzündung storven. 1950: Coppa Volpi as best Dorstellerin an dat Filmfestival vun Venedig: ''Caged'' 1951: Oscar-Nomineeren as best Hööftdorstellerin: ''Caged'' 1952: Oscar-Nomineeren as best Hööftdorstellerin: ''Detective Story'' 1956: Oscar-Nomineeren as best Hööftdorstellerin: ''Interrupted Melody'' Steern up den Hollywood Walk of Fame (6340 Hollywood Blvd.) Eleanor Parker in de
Piero D’Inzeo (* 4. März 1923 in Rom; † 13. Februar 2014 in Rom) weer en ehmalger italieensch Springrieder, de af de laat 1940er bit in de laat 1970er Johren aktiv weer. Tosommen mit sien jüngeren Bröer Raimondo weer he de eerste Athlet, de an acht Olympisch Spelen, dörgahnd van 1948 bit 1976, deelnommen hett. He hörrt dormit bit hüüd to de Sportler mit de meeest Olympiadeelnahmen. He hett all tosommen twee Sülver- un veer Bronzemedaillen wunnen. D’Inzeo sien gröttste Eenzelspood weer de Gewinn vun den Europameestertitel 1959. Olympisch Spelen 1956 in Stockholm: Sülvermedaille Mannschap, Bronzemedaille Eenzel up Uruguay 1960 in Rom: Bronzemedaille Mannschap, Sülvermedaille Eenzel up The Rock 1964 in Tokio: Bronzemedaille Mannschap up Sun Beam 1972 in München: Bronzemedaille Mannschap up Easter Light Europameesterschapen: 1958 in Aken: Sülvermedaille Eenzel up The Rock 1959 in Paris: Goldmedaille Eenzel up Uruguay 1961 in Aken: Sülvermedaille Eenzel up Pioneer 1962 in London: Bronzemedaille Eenzel up The Rock wiedere: 4 x Sieger in' Grooten Pries vun Aken (1952 up Uruguay, 1959 un 1961 up The Rock un 1965 up Bally Black) Ehemaliger Springreiter Piero D'Inzeo gestorben, afropen an' 14. Februar 2014 Datenbank up de Websteed vun dat IOC August 2006 Siegerliste CHIO
Charlton Heston (boren as John Charles Carter; * 4. Oktober 1923 in Evanston, Illinois; † 5. April 2008 in Beverly Hills, Kalifornien) weer en US-amerikaansch Schauspeler un Börgerrechtler. Van 1998 bit 2003 weer he Präsident vun de National Rifle Association. Bekannt wurrn is he dör Hööftrullen in verscheeden, in de 1950er un 1960er Johren bannig anseggt Monumentalfilmen. För sien Titelrulle as Ben Hur in den glieknamigen Filmklassiker van 1959 wurr he mit en Oscar uttekent. Heston bleev bit in hooch Öller en fraagt Dorsteller. Wegen en Alzheimer-Erkrankung muss he sien Loopbahn vör de Tiet afsluuten. He wurr all as Kind „Chuck“ nömmt, de Körtform vun sien tweet Vörnaam Charles. As sück sien Öllern scheeden laaten hemm – Chuck weer dor teihn Johr olt – hett he de Naam vun sien Steefvader Chester Heston (weer Besitter vun en Saagwark) un den Gebortsnaam vun sien Moder Charlton as Vörnaam an. Nah den Besöök vun de Stolp Grammar School in sien Heimatstadt, hett he de New Trier High School in Winnetka besöcht un dor sien Talent för de Schauspeleree opdeckt. He hett denn Schauspeel an de Northwestern University studeert, wo he ok eerstmals in de Hööftrull vun en Filmprojekt, en 16-mm-Stummfilm vun Studenten
Sir John Warcup „Kappa“ Cornforth AC, CBE (* 7. September 1917 in Sydney, Australien; † 14. Dezember 2013) weer en austraalsch Chemiker. He kreeg 1975 den Nobelpries för Chemie (tosommen mit Vladimir Prelog). Cornforth wurr 1917 in Sydney as tweet vun veer Kinner vun de Familie boren. Sien Kindheit hett he in Armdale, en ländlich Rebeet in New South Wales verbrocht. Siet sien teihnt Levensjohr hett Cornforth an Otosklerose leeden, de in de Loop vun en Johrteint to en vullstännig Gehörlosigkeit führen dee. Trotz disse Krankheit hett he mit 16 Johr anfungen orgaansch Chemie an de Universität von Sydney to studeeren. 1937, mit 20 Johren, hett he dat Studium spoodriek un mit Utteknung afslooten. Een Johr nah dat Studium kreegen Cornforth un sien latere Fru Rita Harradence en Stipendium in Oxford bi Robert Robinson. De beid hebbt 1941 heiraadt. Kört Tiet nahdem Cornforth un Harradence hör Stipendium antreden harr, fung de Tweete Weltkrieg an. Dorvan präägt, hett sück Cornforth hööftsächlich mit chemisch Aspekten vun Penicillin befaat. All to disse Tiet harr he de Slötelreaktschoon för de Synthese vun Steroiden opdeckt. He is denn to’n wetenschaplichen Staff vun dat Medical Research Council wesselt, wo hüm 1951 de eerste Totalsynthese vun en
Hendrika Amelia Ackerlin-Gregoor (* 21. August 1813; † 1886) weer en nedderlandsche Översetterin, de Böker ut dat Plattdüütsche un dat Düütsche in dat Nedderlandsche översett hett. Ackerlin Gregoor is an’n 21. August 1813 in Rieswiek as Dochter von’n evangeelsch-reformeerten Pastoor Servaas Gregoor un Margaretha Wilhelmina van Voorst boren. Se hett an’n 27. Mai 1835 in Rotterdam Johan Philip Ackerlin (1810-1889) freet. Von 1858 af an hett dat Poor in Düsseldörp leevt. Fritz Reuter: Herinneringen uit mijne leerjaren op het land. 1867 (ut dat Plattdüütsche) Fritz Reuter: Herinneringen uit mijne gevangenissen. 1867 (ut dat Plattdüütsche) Fritz Reuter: Gedroogde kruiden : zestig platen met bijschriften en een portret, naar de "Herinneringen uit mijne leerjaren op het land" … 1868 (ut dat Plattdüütsche) Wilhelm Fricke: Wat moet, dat moet: vrolijk verhaal. 1873 (ut dat Plattdüütsche) Fritz Reuter: Twee vroolijke geschiedenissen. 1873 (ut dat Plattdüütsche) Fritz Reuter: Mekklenburg's Montecchi en Capuletti, of De reis naar Konstantinopel. 1873 (ut dat Plattdüütsche) Ernst Wichert: De arbeiders en wie hun vrienden zijn: een romantisch verhaal. 1873 Fritz Reuter: En wat nog in zijn schrijftafel lag. 1875 (ut dat Plattdüütsche) Fritz Reuter: Rommelzoo. 1880 (ut dat Plattdüütsche) Fritz Reuter: Zijn doorluchtigheidje. 1880 (ut dat Plattdüütsche) C. Michael: Lessen
Peter Seamus O’Toole (* 2. August 1932 in Connemara, Irland; † 14. Dezember 2013 in London, Grootbritannien) weer en irisch Schauspeler. Neben de Arbeit in’t Theater is he af Midden vun de 1950er Johren in mehr as 90 Film- un Feernsehrullen uptreden, de hüm anner annern veer Golden Globe Awards, een Emmy as ok acht Oscar-Nomineeren inbroch. Den gröttsten Erfolg harr he mit den Film Lawrence von Arabien. 2003 wurr he vun de Academy of Motion Picture Arts and Sciences (AMPAS) mit den Ehrenoscar för sien Levenswark ehrt. Peter O’Toole wurr 1932 in dat westirisch County Galway as Söhn vun den Bookmaker Patrick Joseph O’Toole un vun Constance Ferguson, een Krankensüster, boren. He is gröttstendeels in dat engelsch Leeds ünner ärmlich Verhältnissen in en irisch Inwannererveertel upwussen. Eerst mit sien elft Levensjohr fung för O’Toole de Schoolutbillen an de dor streng leit Konventschool St. Anne’s an, wo man versöcht hett, hüm mit Anstrengen sien Linkshändigkeit aftowehnen. Dree Johr later hett O’Toole de School verlaaten un funn en Anstellen as Loopjung. Later hett he as Fotograf un Journalist för dat Blatt Yorkshire Evening News arbeit, bevör he sien Militärdeenst bi de Royal Navy up en U-Boot antreden dee. Af sien 17.